C 18/45

Nimen rekisteröintihakemuksen julkaiseminen maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan nojalla

(2021/C 18/14)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla kolmen kuukauden kuluessa tästä julkaisemisesta.

YHTENÄINEN ASIAKIRJA

”PESCA di DELIA”

EU-nro: n.: PGI-IT-2469 – 24.10.2019

SAN ( ) SMM (X)

1. (SAN:n tai SMM:n) nimi tai nimet

”Pesca di Delia”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotelaji (liitteen II mukaisesti)

Luokka 1.6 Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

Suojattu maantieteellinen merkintä ”Pesca di Delia” on varattu jäljempänä mainitut vaatimukset täyttäville kelta- ja valkomaltoisille persikoille ja keltamaltoisille nektariineille.

Seuraavassa on lueteltu hyväksytyt lajikkeet jaoteltuna tyypin ja kypsymiskauden mukaan.

Tyyppi Kypsymiskausi Varhaiskausi Keskikausi Myöhäiskausi Kelta- tai valkomaltoiset persikat Keltainen malto: Rich May, Ruby Rich, Spring Crest, Spring Lady, Royal Glory Keltainen malto: Elegant Lady, Rome Star, Symphonie, Rich Lady, Summer Rich, Royal Lee, Sweet Dream Valkoinen malto: Fidelia Keltainen malto: Fartime, Flaminia, Lucie, O’Henry, Plus Plus, Red Star, Summerset, Tardivo 2000, Guglielmina Valkoinen malto: Daniela Keltamaltoiset nektariinit Laura, Big Bang, Big Top, Kay Sweet Nectaross, Orion, Sweet Lady, Venus, Honey Glò, Honey Royale Morsiani 60, Morsiani 90, Fairlane, Francesca, Max 7, California, Nectagalant

Pesca di Delia -hedelmien tuotannossa voidaan käyttää myös muita, lajiketutkimuksissa kehitettyjä persikka- ja nektariinilajikkeita, jos kokein ja asiakirjoin voidaan todistaa, että tuotantomenetelmä on tässä tuote-eritelmässä määritetyn tuotantomenetelmän mukainen ja että tuotteella on alla kuvatut erityisominaisuudet. Tällaisten lajikkeiden käyttö ”Pesca di Delia” SMM:n tuotannossa edellyttää maatalous-, elintarvike-, metsätalous- ja matkailuministeriön lupaa. Ministeriö voi pyytää tätä varten teknisen lausunnon joko valvontaelimeltä tai muulta elimeltä.

Markkinoille saatettaessa ”Pesca di Delia” SMM:llä on oltava seuraavat ominaisuudet:

— kelta- tai valkomaltoiset persikat 1) sokeripitoisuus: vähintään 11,5 Brix-astetta varhaiskauden lajikkeissa ja vähintään 12 Brix-astetta keski- ja myöhäiskauden lajikkeissa; 2) sokeri-happosuhde: vähintään 8,5 varhaiskauden lajikkeissa ja vähintään 9 keski- ja myöhäiskauden lajikkeissa; 3) kypsymiskausi: varhaisilla lajikkeilla 25. toukokuuta–15. heinäkuuta, keskikauden lajikkeilla 16. heinäkuuta–20. elokuuta ja myöhäiskauden lajikkeilla 21. elokuuta–10. lokakuuta; 4) hedelmän vähimmäiskoko: varhaiskauden lajikkeiden halkaisija on vähintään 61 millimetriä ja keski- ja myöhäiskauden lajikkeiden vähintään 67 millimetriä;

— keltamaltoiset nektariinit 1) sokeripitoisuus: vähintään 12 Brix-astetta; 2) sokeri-happosuhde: vähintään 9; 3) kypsymiskausi: varhaisilla lajikkeilla 10. kesäkuuta– 15.heinäkuuta, keskikauden lajikkeilla 16. heinäkuuta–20. elokuuta ja myöhäiskauden lajikkeilla 21. elokuuta–10. lokakuuta; 4) hedelmän vähimmäiskoko: varhaiskauden lajikkeiden halkaisija on vähintään 61 millimetriä ja keski- ja myöhäiskauden lajikkeiden vähintään 67 millimetriä.

SMM-merkinnän ”Pesca di Delia” saaneilla persikoilla ja nektariineilla on oltava edellä kuvatut erityispiirteet, ja niiden keltaisen mallon kovuus saa olla enintään 5,5 kg/cm2 ja valkoisen mallon kovuus enintään 4 kg/cm2.

Lisäksi ”Pesca di Delia” SMM:n on oltava ehjä ja virheetön; puhdas, vailla näkyviä vieraita aineita; vailla havaittavissa olevaa vierasta hajua tai makua; terve, ei pilaantunut tai millään tavalla huonontunut.

3.3 Rehu (vain eläinperäiset tuotteet) ja raaka-aineet (vain jalostetut tuotteet)

–

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Pesca di Delia -hedelmien kaikkien tuotantovaiheiden on tapahduttava jäljempänä 4 kohdassa yksilöidyllä maantieteellisellä alueella.

3.5 Tuote voidaan myydä missä tahansa pakkauksessa, joka on sallittu voimassa olevassa Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

lainsäädännössä.

”Pesca di Delia” SMM pakataan jäljempänä 4 kohdassa tarkoitetulla tuotantoalueella, koska jäykkiin muovipakkauksiin (laatikoihin tai astioihin) irtonaisina päällekkäin pakattuihin hedelmiin voisi tulla kuljetuksen aikana kolhuja, viiltoja ja erilaisia epämuodostumia ajoneuvon huojumisesta, liikkumisesta ja äkkijarrutuksista johtuvista iskuista ja paineesta.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Pakkauksessa on oltava yhdenkokoisilla painokirjaimilla sanat ”Pesca di Delia” ja välittömästi niiden jälkeen jäljempänä kuvattu logo ja lain edellyttämät tiedot. Etiketissä ei saa olla mitään muita määritteitä, joita ei ole erikseen mainittu. Nimien, toiminimien ja yksityisten tuotemerkkien käyttö sitä vastoin sallitaan, edellyttäen että ne eivät johda kuluttajaa harhaan.

Ilmaisu ”Indicazione Geografica Protetta” (”suojattu maantieteellinen merkintä”) voidaan toistaa muualla pakkauksessa tai etiketissä, tällöin myös lyhenteenä ”IGP” (SMM).

”Pesca di Delia” SMM:n tunnistamista varten pakkauksen sisällä käytetään logolla varustettuja tarroja. Kussakin pakkauksessa vähintään 20 prosentissa hedelmistä on oltava tarra.

4. Maantieteellisen alueen tarkka rajaus

”Pesca di Delia” SMM:n tuotantoalue sijaitsee Sisiliassa, ja se kattaa koko hallintoalueen Caltanissettan maakunnassa sijaitsevissa Serradifalcon, Caltanissettan, Delian, Sommatinon, Riesin, Mazzarinon ja Buteran kunnissa sekä Agrigenton maakunnassa sijaitsevissa Canicattìn, Castrofilippon, Naron, Ravanusan ja Campobello di Licatan kunnissa.

5. Yhteys maantieteelliseen alueeseen

Yhteys Pesca di Delia -hedelmien maantieteelliseen alueeseen perustuu näiden hedelmien erityislaatuun ja -ominaisuuksiin. Pesca di Delia -hedelmien, eli persikoiden ja nektariinien, sokeripitoisuus ja ominainen maku erottavat ne muilla tuotantoalueilla kasvatetuista samantyyppisistä hedelmistä, vaikka niiden malto olisikin hyvin kiinteä. Lisäksi Pesca di Delia -hedelmien kypsymiskaudet poikkeavat muualla kasvatettujen samantyyppisten hedelmien kypsymiskaudesta.

Varhain kypsyvien Pesca di Delia -persikoiden sokeripitoisuus on vähintään 11,5 Brix-astetta, kun taas keski- ja myöhäiskauden persikoiden sokeripitoisuus on vähintään 12 Brix-astetta. Varhais-, keski- ja myöhäiskauden Pesca di Delia -nektariinien sokeripitoisuus on vähintään 12 Brix-astetta.

Pesca di Delia -hedelmien ainutlaatuiselle maulle on ominaista erityinen hedelmäisyys ja erityisesti huomattava makeus. Varhain kypsyvien Pesca di Delia -persikoiden sokeri-happosuhde on vähintään 8,5, kun taas keski- ja myöhäiskauden persikkalajikkeiden sokeri-happosuhde on vähintään 9. Pesca di Delia -nektariinien sokeri-happosuhde on vähintään 9 niiden kypsymiskaudesta riippumatta.

Pesca di Delia -hedelmien viljelyalueella saavutettava mallon kovuus perustuu viljelypaikan ilmasto- ja ympäristöolosuhteisiin, maaperään sekä viljelijöiden ammattitaitoon. Alueen persikkapuiden hedelmät saavat enemmän kalsiumia kuin muilla kasvatusalueilla. Hedelmien kasvukauden ilmasto- ja ympäristöolosuhteiden ansiosta puut voivat imeä maasta enemmän vettä kuin muunlaisessa ympäristössä. Näin ne saavat runsaasti maahan liuenneita ravinteita ja erityisesti maassa runsaasti esiintyviä ravinteita. Koska lähes kaikki tuottajat käyttävät Pesca di Delia -hedelmien viljelyssä erittäin hedelmällistä maata, jossa on yleensä runsaasti kalsiumia, voidaan todeta, että Pesca di Delia -hedelmien viljelyalueella ilmasto- ja ympäristöolosuhteiden ja maaperän sekä tuottajien ammattitaidon ansiosta hedelmät ovat koostumukseltaan rapeampia kuin missään muualla.

”Pesca di Delia” SMM:n soveltamisalaan kuuluvien hedelmien kypsymiskauden erot johtuvat siitä, että määritetyllä alueella varhaiskauden hedelmien (jotka eivät tarvitse kovin lämpimiä olosuhteita) kypsymisajankohta on 10–15 päivää aikaisemmin kuin muilla tuotantoalueilla viljellyillä samantyyppisillä hedelmillä, kun taas myöhäiskauden hedelmien (jotka tarvitsevat kuumat olosuhteet) kypsymisajankohta viivästyy 15–20 päivällä. Keskikauden lajikkeiden hedelmien kypsymisajankohta on 5–8 päivää aikaisempi kuin vähemmän lämpöä tarvitsevilla lajikkeilla. Saman tyypin vaativammilla lajikkeilla kypsymisajankohta on 5–8 päivää myöhemmin.

Pesca di Delia -hedelmien viljelyalue sijaitsee Sisilian eteläosassa. Siellä vallitsee lämmin ja lauhkea Välimeren ilmasto, jonka pitkissä kuivissa ja kuumissa kesissä (28–34 celsiusastetta) on usein helleaaltoja (40 celsiusastetta tai enemmän). Lyhyiden, leutojen ja sateisten talvien aikana saadaan suurin osa koko vuoden keskimääräisestä sademäärästä (400–600 millimetriä). Välimeren lauhentavan vaikutuksen ansiosta lämpötilat pysyvät talvella rannikkoalueella kahdeksan ja 10–12 celsiusasteen välillä. Sisämaassa talvilämpötila on 2–3 astetta matalampi. Alin lämpötila ei juuri koskaan putoa nollan alapuolelle, minkä vuoksi lumi ja/tai halla ovat alavilla mailla ja tasangoilla melko harvinaisia. Keväällä lämpötila alkaa kohota helmi–maaliskuun 12–18 celsiusasteesta niin, että kevään keskilämpötilasta (16–24 celsiusastetta) siirrytään usein toukokuussa yhtäkkiä kesäisiin lämpötiloihin. Kasvukaudella tuulet ovat leutoja ja vaihtelevia ja ilmankosteus on matala.

”Pesca di Delia” SMM:llä suojatut hedelmät saavat puusta tavanomaista suuremman määrän ravinteita aina kasvun alkuvaiheesta kypsymiseen, joka riippuu viljelypaikan ilmasto- ja ympäristöolosuhteista.

Talvella lämpötila on riittävän matala täyttämään vaativimpien Pesca di Delia -lajikkeiden kylmäntarpeen, joka on edellytys kukinnan onnistumiselle. Sitä seuraavan kauden (helmi-maaliskuu) lämpötilat ovat edulliset kukintaprosessin varhaiselle alulle ja nopealle etenemiselle, minkä ansiosta hedelmän kehittymisen ensimmäiset vaiheet pääsevät alkamaan aikaisin. Lisäksi kukinnan aikana vallitsevat lämpötilat, leppeät ja suunnaltaan vaihtelevat tuulet sekä matala ilmankosteus, jotka ovat edulliset myös pölyttävien hyönteisten toiminnan kannalta, edesauttavat kukkien pölytystä. Tämä puolestaan saa aikaan voimakkaan hormonitoiminnan, jonka ansiosta juuri hedelmöitettyyn sikiäiseen tulee enemmän ravinteita, jotka kasvin tässä kasvuvaiheessa tulevat sen varannoista.

Myös kasvin yhteyttämisestä peräisin olevien ravinteiden määrä on suurempi kuin muualla, sillä se on yhteydessä alueella tapahtuvien biologisten prosessien nopeampaan tahtiin muihin viljelyalueisiin verrattuna. Kukinnan jälkeisen kauden lämpötilat edistävät silmujen varhaista muodostumista ja yhteyttämisjärjestelmän nopeaa kehittymistä. Kehitys saavuttaa näillä alueilla huippunsa huhtikuun aikana. Sen ansiosta hedelmään tulee suuria määriä ravinteita aiemmin kuin muilla viljelypaikoilla. Lisäksi viljelyalueen ilmasto-olosuhteet (korkeat lämpötilat, leppeät, suunnaltaan vaihtelevat tuulet ja matala ilmankosteus) edistävät kasvukaudella lehtien ilmarakojen kautta tapahtuvaa vesihöyryn nopeaa haihdutusta ja sen tuloksena puiden suurta kokonaishaihduntaa. Näin hiilidioksidin ja hapen saanti ilmasta voidaan optimoida ja lehtiin pääsee maaperästä suuria määriä vettä ja kivennäisaineita, joista yhteyttämisprosessin nopeus tai sujuvuus riippuu. Pesca di Delia -hedelmien viljelyalueella jo aamun varhaisina tunteina saatava säteilyenergian suuri määrä, ja edellä kuvatut ilmastotekijät edistävät merkittävästi muita alueita nopeampaa yhteyttämisprosessia, jonka ansiosta hedelmät saatavat suurempia määriä ravinteita. Kaikki nämä ravinteet muuttuvat hedelmän kypsyessä lopputuotteiksi (muun muassa sokereiksi, kivennäisaineiksi, orgaanisiksi hapoiksi ja vitamiineiksi), jotka antavat hedelmälle sen laatuominaisuudet.

Eritelmän julkaisutiedot

(tämän asetuksen 6 artiklan 1 kohdan toinen alakohta)

Tuote-eritelmän täydellinen teksti on saatavissa verkko-osoitteessa

http://www.politicheagricole.it/flex/cm/pages/ServeBLOB.php/L/IT/IDPagina/3335”

tai

menemällä suoraan maatalous-, elintarvike-, metsätalous- ja matkailuministeriön kotisivulle (www.politicheagricole.it) ja valitsemalla ensin ”Qualità” (ylhäällä oikealla), sen jälkeen ”Prodotti DOP IGP STG” (näytön vasemmassa laidassa) ja lopuksi ”Disciplinari di Produzione all’esame dell’UE”.

(1) EUVL L 343, 14.12.2012, s. 1.